Rikunarita-ORG/Wikinium huggingface dataset:
# Triler

**Triler** (po anglicky *thriller* < *thrill* = otriasť, vzrušiť) je žáner filmu, knihy alebo televízneho seriálu, ktorý má u čitateľa alebo diváka vyvolať silné napätie a emócie. Na rozdiel od hororu je zdroj napätia reálny, nie je vyvolaný fiktívnymi, nadprirodzenými javmi. Žáner zahŕňa početné, často sa prekrývajúce podžánre, napríklad diela miešajúce prvky hororu a trileru.

Trilery sú charakterizované rýchlym sledom udalostí, častou akciou a nápaditými hrdinami, ktorí musia prekaziť plány silnejším a lepšie vybaveným podliakom. Často sa používajú nástroje ako napätie, falošné stopy a cliffhanger (koniec v najnapínavejšom momente).

Triler sa často koná v nezvyčajnom prostredí ako cudzie krajiny, púšte, polárne oblasti alebo šíre more. V niektorých trileroch sú hrdinovia "tvrďáci", ktorí si navykli na nebezpečenstvo: strážcovia zákona, špióni, vojaci, námorníci alebo piloti. Môžu to byť ale aj obyčajní občania, ktorí do nebezpečenstva spadli náhodou. Tradične boli hrdinovia muži, ale teraz začína pribúdať hrdiniek.

V trileri musí hrdina radšej skrížiť plány nepriateľovi, ako odkrývať zločin, ktorý sa už stal. Zločiny, ktorým sa má predísť, bývajú sériové alebo masové vraždy, atentáty, zvrhnutie vlády alebo terorizmus. Trilery sa môžu definovať hlavne náladou, ktorú vyvolávajú, a to vzrušením.

## Iné projekty

Commons* Commons ponúka multimediálne súbory na tému **Triler**

## Zdroj

|  |  |
| --- | --- |
|  | Filmový portál Literárny portál |

*Tento článok je čiastočný alebo úplný preklad článku Thriller na českej Wikipédii.*
# Racionalizmus (filozofia)

**Racionalizmus** je stanovisko rozumu, súbor filozofických smerov, ktoré do centra svojej pozornosti stavajú rozličné
druhy rozumu (lat. *ratio*), myslenie a um, racionalitu a logické usporiadanie vecí. Po nábehoch k objektivistickému racionalizmu v antike dochádza k systematizácii vlastného, subjektivistického racionalizmu v 17. storočí a v 18. storočí, a to najmä v dielach Descarta, Spinozu, Leibniza a Ch. Wolffa. Blaise Pascal, ako aj empiristi John Locke, Hume, Condillac proti racionalizmu bojovali. O prekonanie protirečenia medzi racionalizmom a empirizmom sa vo svojej koncepcii kriticizmu zaslúžil Kant. Fichte, Schelling, Hegel sa opäť vracajú k objektivistickému racionalizmu či presnejšie k panlogizmu.

Plne racionalistický je historický materializmus, pozitivizmus, pragmatizmus a od týchto filozofií závislé
alebo nimi ovplyvnené myšlienkové smery súčasnosti: marxizmus, novopozitivizmus, logicizmus, fyzikalizmus.

Racionalizmus je spôsobom myslenia osvietenstva a zdieľa jeho optimizmus, pokiaľ verí v bezhraničné možnosti ľudského poznania. Racionalizmus uznáva iba dočasne, nie však principiálne neriešiteľné problémy. V poosvietenskom období sa výrazne stavala proti racionalizmu romantika, iracionalizmus (Schopenhauer, Kierkegaard, Maine de Biran, Nietzsche) a filozofia života (Bergson, Dilthey), hoci nezriedka a nechcene v ňom sami neprestali väziť.

Za racionalizmus možno považovať každú doktrínu, ktorá z metafyzického hľadiska vyhlasuje, že nič neexistuje bez dôvodu a teda že nič nie je nepochopiteľné rozumom.

Podľa M. Lemckeovej je racionalizmus stanoviskom v teórii poznania, ktoré vychádza z názoru, že *ratio*, rozum, myslenie ako protiklad zmyslového vnímania je jediným východiskom a zárukou platného poznania. Iba určenia, ktoré pochádzajú z myslenia, sú zárukou spoľahlivého a istého vedenia o súcne, ktoré nepodlieha zmenám, ani náhodnému vzniku a zániku – na rozdiel od rozmanitých možností zmyslových klamov.

## Externé odkazy

FILIT – zdroj, z ktorého pôvodne čerpal tento článok.
# Psychológia

Sigmund Freud bol významný psychológ.
**Psychológia** (z gréčtiny *psyché* = duša, *logos* = slovo) je veda zaoberajúca sa prežívaním a správaním.

## Dejiny

Z historického hľadiska je psychológia vedná disciplína, ktorá sa vyvinula z filozofie ako veda o duši, pričom zväčša nebolo presne stanovené, čo vlastne duša je. Podľa Alexandra Veľkého bola psychológia náuka o duši. V poslednej tretine 19. storočia sa začala psychológia rozvíjať ako samostatná vedná disciplína.

Avšak nemala jednotnú koncepciu, vznikali rôzne smery a školy. Rozpory medzi jednotlivými psychologickými prístupmi sa stali zároveň hnacou silou pre psychologické skúmanie.

Patologickými (chorobnými) duševnými stavmi a ich liečením sa zaoberá odbor medicíny - psychiatria.

Ako moderná veda skúma ľudské správanie empiricky a využíva pritom i výsledky ďalších prírodných vied, ako sú predovšetkým fyziológia, bunková biológia, neurobiológia, biochémia a štatistika. Výsledky psychológie sú využiteľné pri ovplyvňovaní problematického ľudského správania, na liečebné účely; na druhej strane výsledky psychológie sú veľmi dobre použiteľné i na ovplyvňovanie ľudského správania v obchodnej sfére, alebo aj na vojenské účely.

Napriek tomu, že psychológia nemá hmotný predmet skúmania, je možné dokázať jej opodstatnenie vďaka vonkajším prejavom správania človeka a zmenami správania po psychologickej intervencii.

Podľa Hegela je psychológia záverečná časť filozofie subjektívneho ducha, filozofická veda, ktorej predmetom je duch v podobe dialektickej syntézy duše a vedomia, a to vo forme teoretického ducha, praktického ducha a slobodného ducha. Psychológia má preskúmať jednotlivé schopnosti ducha.

## Psychológovia

Medzi psychológov patria napríklad: Alfred Adler, Mary D. Salterová Ainsworthová, Nancy Bayleyová, Eric Berne, Bruno Bettelheim, Erik Erikson, Viktor Emil Frankl, Anna Freudová, Sigmund Freud, Erich Fromm, Carol Gilligan, Nicky Hayes, Karen Horneyová, Arthur Janov, William James, Carl Gustav Jung, Rosabeth Mossová Kanterová, Alfred Kinsey, Abraham Maslow, Jean Piaget, Ann Marie Ryanová, Anna Roeová, Carl Rogers, Virginia Satirová, Carolyn Woodová Sherifová, Burrhus Frederic Skinner, Harry Stack Sullivan a Rollo May. Irvin Yalom.Wilhelm Wundt-zakladateľ psychológie

Slovenskí psychológovia: Anton Jurovský,Tomáš Pardel, Damián Kováč, Ondrej Kondáš, Jozef Koščo, Ladislav Košč, Ján Hvozdík, Libuša Maršalová, Ladislav Ďurič.

## Referencie

## Pozri aj

* Pracovná psychológia
* Psychiatria
* Psychoterapia

## Iné projekty

Commons* Commons ponúka multimediálne súbory na tému **Psychológia**
# Rolf Sievert

|  |
| --- |
| Rolf Sievert |
| švédsky fyzik |
|  |
| Narodenie | 6. máj 1896 Štokholm, Švédsko |
| Úmrtie | 3. október 1966 (70 rokov) Štokholm, Švédsko |
| Alma mater | Uppsala universitet |
| Odkazy |
| Commons |  Rolf Sievert |
|

|  |  |
| --- | --- |
|  |  Biografický portál |

 |

**Rolf Maximilian Sievert** (\* 6. máj 1896, Štokholm, Švédsko – † 3. október 1966, tamže) bol švédsky fyzik.

Jeho hlavný prínos bol v štúdiu nepriaznivých biologických efektov radiácie. Je po ňom pomenovaná jednotka dávkového ekvivalentu radiácie Sievert (jednotka).

## Referencie

## Iné projekty

Commons* Commons ponúka multimediálne súbory na tému **Rolf Sievert**

## Externé odkazy

* Rolf Sievert muž a jednotka (angl.) Archivované 2013-11-19 na Wayback Machine
# Aker (jednotka)

**Aker** (skratka ac. z angl. acre) je jednotka britskej plošnej miery.

* 1 aker = 4 046,873 m²
* 1 aker = 4 840 štvorcových yardov
* 1 aker = 43 560 štvorcových stôp
* 1 aker = 0,404685 hektáru
# Akcia (cenný papier)

**Akcia** (staršie *účastina*) je druh cenného papiera, s ktorým sú spojené práva jeho majiteľa (akcionára) podieľať sa na riadení, zisku a likvidačnom zostatku akciovej spoločnosti tak, ako to určuje Obchodný zákonník a stanovy akciovej spoločnosti.

V teórii aj podľa zákona má akcia presnejšie trojakú definíciu:

* cenný papier vyjadrujúci podiel na základnom imaní
* časť základného imania vyjadrujúca výšku vkladu akcionára do základného imania
* vyjadrenie súhrnu práv a povinností akcionára (najmä povinnosť vkladu, právo na účasť na riadení, právo na podiel na zisku, právo na likvidačný zostatok)

Náležitosti akcie sú uvedené v Zákone o cenných papieroch a prípadne stanovách danej spoločnosti.Obligatórne náležitosti, ktoré musia byť v akcii obsiahnuté:

* obchodné meno a sídlo spoločnosti
* menovitá hodnota akcie (určujú stanovy pre všetky druhy akcií, ktoré spoločnosť emituje; vyjadruje sa kladným číslom; určuje podiel na zisku, podiel na likvidačnom zostatku a mieru podieľania sa na riadení spoločnosti; súčet menovitých hodnôt akcií musí zodpovedať výške základného imania; spoločnosť môže vydať akcie, ktoré majú rôznu menovitú hodnotu)
* označenie, či akcia znie na meno alebo na doručiteľa
* výšku základného imania a počet všetkých akcií spoločnosti k dátumu vydania emisie akcií
* dátum vydania emisie akcií.

Hlavné varianty (na Slovensku):

* akcia v podobe listinného cenného papiera vs. akcia v podobe zaknihovaného cenného papiera
* akcia na meno vs. akcia na doručiteľa (forma akcie)
* kmeňová akcia (akcia, s ktorou nie sú spojené žiadne osobitné práva) vs. prioritná akcia (akcia, s ktorou sú spojené prednostné práva týkajúce sa dividendy) vs. zamestnanecká akcia (druh akcie)
* hromadná akcia (akcia, ktorá nahrádza viac akcií toho istého druhu spoločnosti s rovnakou menovitou hodnotou. Spoločnosť je povinná vydať majiteľovi hromadnej akcie jednotlivé akcie, ktoré nahrádza, v zaknihovanej alebo listinnej podobe.)

Stanovy môžu založiť právo akcionárov na výmenu akcií na meno za akcie na doručiteľa a naopak. Akcie na doručiteľa môžu mať podobu len zaknihovaných akcií, ich prevod sa uskutočňuje podľa osobitného predpisu. Prevod listinných akcií na meno sa uskutočňuje rubopisom a odovzdaním akcie. Akcia na meno môže znieť aj na dve alebo viac osôb. Práva s akciou spojené môže potom vykonávať ktorákoľvek z nich alebo osoba nimi splnomocnená.

*Emisný kurz akcie* je peňažným vyjadrením ceny, za ktorú sa akcia predáva. Nesmie byť nižší ako je menovitá hodnota akcie.

*Emisné ážio akcie* je rozdiel, ktorý vznikne odpočítaním menovitej hodnoty akcie od emisného kurzu akcie. Zvyčajne sa z neho vytvára rezervný fond spoločnosti.
# Snapchat

**Snapchat** (pôvodne **Picaboo**) je aplikácia založená na posielaní fotiek. Vyvinuli ju Američania Evan Spiegel, Bobby Murphy a Reggie Brown. Aplikácia v súčasnej podobe sa vyvíja od júla 2011. Je veľmi populárna v USA, kde má asi 50 miliónov používateľov. Postavená je na princípe, že človek odfotí nejakú situáciu svojim mobilným telefónom a pošle ju priateľom. Tí si ju môžu pridŕžať, inak sa maže. Môžu tiež odpovedať odfotením inej situácie. Niektoré fotky je možné uložiť do albumu.

## Vývojári Snapchatu

Vývojári Snapchatu sú traja. Prvý je Evan Spiegel, druhý Bobby Murphy (celým menom Robert Cornelius ,,Bobby” Go-Murphy) a tretí Reggie Brown.

## Externé odkazy

* Oficiálna webstránka

## Zdroj

*Tento článok je čiastočný alebo úplný preklad článku Snapchat na anglickej Wikipédii (číslo revízie nebolo určené).*

## Referencie
# Tibetská náhorná plošina

Tibetská plošina medzi Himalájami a púšťou Taklamakan
**Tibetská náhorná plošina** (čín. Čching Cang Kao-jüan [Qing Zang Gaoyuan]) je najrozsiahlejšia a najvyššie položená náhorná plošina na Zemi dlhá 2 000 km, široká 1 100 km, priemerná výška 4 000 – 5 000 m n. m. V Tibetskej náhornej plošine ležia horské pásma vysoké až 7 000 m n. m. (Transhimaláje) oddelené hlbokými dolinami s jazerami. Nachádza sa v Strednej Ázii. Táto plošina sa nachádza medzi pohoriami Himaláje, Karakoram, Hindúkuš, Pamír, Ťanšan a púšťou Gobi.

## Externé odkazy

* FILIT – zdroj, z ktorého pôvodne čerpal tento článok.
# Žiarenie

**Žiarenie** alebo **radiácia** je prenos energie a hybnosti priestorom. Môže mať podobu časticového žiarenia (šírenie sa častíc priestorom) a/alebo vlnového žiarenia (šírenie sa vĺn priestorom).

Žiarenie vždy prenáša energiu a hybnosť (čiže má určitý smer). Ak častice žiarenia majú hmotnosť, náboj alebo iné vlastnosti, prenášajú sa aj tieto.

Niektoré druhy žiarenia:

* adaptívne žiarenie
* brzdné žiarenie
* Čerenkovovo žiarenie
* elektromagnetické žiarenie
	+ žiarenie gama
	+ infračervené žiarenie
	+ mikrovlnné žiarenie
	+ rádiové žiarenie
	+ röntgenové žiarenie
	+ ultrafialové žiarenie
	+ viditeľné žiarenie
* gravitačné žiarenie
* ionizujúce žiarenie
* kozmické žiarenie
* radiačná energia
* neionizujúce žiarenie
* neutrónové žiarenie
* synchrotrónové žiarenie
* tepelné žiarenie
* žiarenie alfa
* žiarenie beta
* žiarenie častíc
* žiarenie delta
* žiarenie epsilon

## Pozri aj

* lúč
* vlnenie
* korpuskulárno vlnový dualizmus
* rádioaktivita

## Iné projekty

WikicitátyCommons* Wikicitáty ponúkajú citáty od alebo o **Žiarenie Commons ponúka multimediálne súbory na tému **Žiarenie**
# Etnicita

**Etnicita** a etnická identita sú univerzálne vlastnosti človeka ako spoločenskej a kultúrnej bytosti.

Má identifikačnú funkciu, teda je nástrojom identifikácie jednotlivcov so svojou skupinou: my sme my. Pri uvedomovaní si svojej spolupatričnosti k danému spoločenstvu, si zároveň uvedomujeme odlišnosť od iných spoločenstiev. Etnicita zahrňuje vlastnosti, znaky a symboly odrážajúce spoločný pôvod, jazyk, kultúru, etnické vedomie a etnonymum.

## Pozri aj

* Etnikum
# Krst Pána

El Greco, *Krst Ježiša v Jordáne*, 1596 – 1600
**Krst Pána** je sviatok rímskokatolíckej cirkvi, ktorý sa slávi v nedeľu po sviatku Troch kráľov. Počas tohto sviatku sa pripomína Ježišov krst v Jordáne.

Do roku 1969 sa tento sviatok slávil v rámci Zjavenia Pána.

Vešpery tohto sviatku ukončujú vianočné obdobie rímskokatolíckeho liturgického roka.

## Externé odkazy

* Katolíci slávia sviatok Krstu Pána. Končí sa vianočné obdobie[nefunkčný odkaz]
# Cirkevný otec (stredovek)

Traja významní cirkevní otcovia uctievaní spoločne ako Traja svätitelia - sv. Ján Zlatoústy, sv. Bazil Veľký a sv. Gregor Nazianzský (Teológ)
**Cirkevní otcovia** alebo **Cirkevní Otcovia** sú predstavitelia patristiky; duchovno-náboženskí spisovatelia kresťanstva do 7.storočia /zač. 8. storočia, ktorých svedectvo Cirkev považuje za zvlášť záväzné pre vieru. Tvoria spojovací článok medzi antickou filozofiou a stredovekou filozofiou.

Slovo Otec získalo tento svoj význam v priebehu 4 storočí, ktoré boli považované za zlatý vek patristiky. Termín sa používal pre rozlíšenie od slova „Otcovia“, ktorým sa označovali biskupi, zhromaždení na koncile.

## Kritériá

Aby bol niekto označený za cirkevného Otca, je potrebné aby spĺňal nasledovné štyri kritériá:

* pravovernosť
* starobylosť
* cirkevné schválenie
* svätosť života

## Členenie

Chronologicky sa zvyknú členiť nasledovne:

* apoštolskí otcovia (koniec 1. storočia – pol. 2. storočia):
	+ Klement Rímsky
	+ Ignác Antiochijský (Bohonosec)
	+ Polykarpos
	+ Papias
	+ Barnabáš
* apologetickí otcovia (predstavitelia apologetiky) (2. st. – zač. 3. storočia):
	+ Justinus (100 – 167)
	+ Tatianus (\* okolo 130)
	+ Atenagoras z Atén (2. pol. 2. stor.)
	+ Theofilos z Antiochie (+ okolo 186)
	+ Irenej z Lyonu (okolo 140 – okolo 202)
	+ Hippolytos Rímsky (+ okolo 236)
	+ Tertullianus (okolo 160 – okolo 240)
* predstavitelia prvých pokusov o systematizáciu teológie (3. st. – zač. 4. storočia):
	+ Origenes (asi 185/6 – 254/5)
	+ Atanáz Alexandrijský (295 – 373)
	+ Cyril Jeruzalemský (315 – 386)
	+ Arnobius (3. – 4. st.)
	+ Lactantius (asi 260 – po 317)
* predstavitelia prvej historickej sebareflexie kresťanstva (4. st. – zač. 5. storočia):
	+ Eusebius z Cézarey (okolo 265 – 340)
	+ Hilarius z Poitiers (okolo 315 – 367)
	+ Ambrosius Milánsky (okolo 340 – 397)
	+ Ján Zlatoústy (344 – 407)
	+ Bazil Veľký (330 – 379)
	+ Gregor Naziánsky (329 – 389)
	+ Gregor Nysský (okolo 335 – 394)
	+ Cyril Alexandrijský (ca. 370/380 – 444)
* predstavitelia praktickoteologických snáh (koniec 4. st. – pol. 5. st.):
	+ Hieronym (348 – 420)
	+ Augustín z Hippa (354 – 430)
* *poslední cirkevní otcovia* a *prví scholastici* (5. st. – zač. 8. storočia):
	+ na Východe:
		- Synesios z Kyrény (370 – 450)
		- Nemesios z Emesy (1. pol 5. stor.)
		- Leontios Byzantský (585 – 662)
		- Maxim Vyznávač (580 – 662)
		- Izák Sýrsky (7. st.)
		- Ján Damaský (700 – 750)
	+ na Západe:
		- Boethius (480 – 524)
		- Cassiodorus (490 – 583)
		- Martin z Bracary (+580)
		- Izidor zo Sevilly (560 – 636)
		- Beda Venerabilis (674 – 735)

## Zdroj

* FILIT – zdroj, z ktorého pôvodne čerpal tento článok.

## Externé odkazy

* Zbierka mnohých textov cirkevných Otcov v angličtine -- CCEL
# Dzongkha

|  |
| --- |
| Dzongkha (རྫོང་ཁ) |
| Štáty |  Bhután  India |
| Región | Južná Ázia, Himaláje |
| Klasifikácia | sinotibetské jazyky
* tibetsko-barmské jazyky
	+ **dzongkha**
 |
| Písmo | tibetské písmo |
| Postavenie |
| Úradný jazyk |  Bhután |
| Regulátor | *nie je stanovený* |
| Jazykové kódy |
| ISO 639-1 | dz |
| ISO 639-2 | dzo |
| ISO 639-3 | dzo |
| Wikipédia |
| Adresa | dz.wikipedia.org |
| Pozri aj: Jazyk – Zoznam jazykov |
|

|  |  |
| --- | --- |
|  |  Jazykový portál |

 |

**Dzongkha** (iné názvy: **dzongkä**, **bhutánčina**) je národný jazyk Bhutánskeho kráľovstva. Slovo „*dzongkha*“ vyjadruje, že ide o jazyk (*kha*, resp. *kä*, ཁ་) používaný v *dzongoch* (རྫོང་) – opevnených kláštoroch postavených Shabdrungom Ngawangom Namgyelom v 17. storočí. Jazyk sa vyvinul z nárečia tibetčiny.

## Zdroj

*Tento článok je čiastočný alebo úplný preklad článku Dzongkä na českej Wikipédii.*

## Iné zdroje
# Vlajka Pakistanu

Vlajka Pakistanu
**Vlajka Pakistanu** – národná vlajka vznikla v roku 1947 z vlajky politickej strany Všeindická moslimská liga, užívanej od r. 1906.

Na zelenom poli sú symboly islamu, biely polmesiac a biela päťramenná hviezda (pootočené približne od smeru k hornému cípu vlajky). K tomu bol pripojený biely zvislý pruh, zaberajúci štvrtinu dĺžky vlajky, ktorý reprezentuje hinduistov, kresťanov, budhistov, parsov a iné náboženské menšiny a naznačuje tak náboženskú toleranciu, zatiaľ čo zelená je farbou islamu. V roku 1964 dostali jednotlivé prvky túto symboliku: farba biela – mier, zelená – blahobyt, polmesiac – pokrok, hviezda – svetlo a vedenie. Zelená farba má tartanový odtieň.

## Iné projekty

Commons* Commons ponúka multimediálne súbory na tému **Vlajka Pakistanu**
# Inájat Chán (zakladateľ univerzálneho sufizmu)

|  |
| --- |
| Inájat Chán |
|
indický mystik |
| Narodenie | 5. júl 1882 Baróda), India |
| Úmrtie | 5. február 1927 (44 rokov) Dillí, India |
| Odkazy |
| Projekt Gutenberg | Inájat Chán (plné texty diel autora) |
| Commons |  Inájat Chán |
|

|  |  |
| --- | --- |
|  |  Biografický portál |

 |

**Inájat Chán** alebo **Hazrat Inájat Chán (Pathán)** alebo **Enájat Chán** (\* 5. júl 1882, Baróda, India – † 5. február 1927, Dillí) bol zakladateľ *univerzálneho sufizmu*, duchovného hnutia založeného na jednote všetkých národov a náboženstiev.

Narodil sa v Indii v moslimskej rodine profesionálnych hudobníkov, bol skladateľom, spevákom a hráčom na nástroji vína na dvoroch maharadžov.

V roku 1903 stretol svojho duchovného majstra muršida Sajjida Abú Hášima Madaního, ktorý ho vyzval, aby svojou hudbou zjednocoval Východ a Západ.

Inájat Chán toho nenapísal veľa: niekoľko článkov pochádza spred roku 1920, ďalej sú to tri knižky aforizmov, krátkych básní a kázaní. No zápisky z jeho vystúpení zapĺňajú prinajmenej dvanásť zväzkov publikovaných v angličtine a minimálne rovnaké množstvo ostalo dosiaľ nepublikované. Toto učenie pokrýva celé pole ľudského života: jeho fyzické aspekty ako sú zdravie, zmysel tela, súlad sexuálneho života; rôzne mentálne otázky; náboženské a filozofické otázky, ale aj a najmä spirituálne aspekty.

## Iné projekty

Commons* Commons ponúka multimediálne súbory na tému **Inájat Chán (zakladateľ univerzálneho sufizmu)**

## Externé odkazy

* Život a učenie
# Mekka

*Slovo mekka (s malým m) znamená prenesene aj vytúžený cieľ, najmä významné centrum nejakého diania, ktoré je pre veľa ľudí predmetom záujmu a vytúženým cieľom návštevy.*

|  |
| --- |
| Mekka |
| arab. مكة المكرّمة‎ |
| mesto |
|  Mekka  |
| Štát |  Saudská Arábia |
| Provincia | Mekka |
|  |
| Nadmorská výška | 279 m n. m. |
| Súradnice | ﻿ / ﻿ |
|  |
| Rozloha | 850 km² (85 000 ha) |
|  |
| Obyvateľstvo | 1 675 368 (*2010*) |
| Hustota | 1 971,02 obyv./km² |
|  |
| Starosta | Osama Al-Bar |
|  |
|

 Poloha mesta na mape Saudskej Arábie
 |
|  Interaktívna mapa mesta
 |
|  |
| **Wikimedia Commons:**  Mecca |
| **Webová stránka:**  www.holymakkah.gov.sa |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Mekka** (slovenský normovaný názov; arab. مكة‎ – Makka, plný názov مكة المكرمة *Makka al-Mukarrama*) je mesto v Saudskej Arábii. Je rodiskom Mohameda a je najdôležitejším pútnickým miestom islamu - pozri kába.

## Poloha

Mekka sa nachádza vo vnútrozemí, 73 km od mesta Džidda, 90 km od pobrežia Červeného mora, v nadmorskej výške 279 m n. m.

## Počasie v Mekke

| Počasie Mecca |
| --- |
| Mesiac | Jan | Feb | Mar | Apr | Máj | Jún | Júl | Aug | Sep | Okt | Nov | Dec | Rok |
| Najvyššia °C (°F) | 37.0 (98.6) | 38.3 (100.9) | 42.0 (107.6) | 44.7 (112.5) | 49.4 (120.9) | 49.8 (121.6) | 50.1 (122.2) | 49.6 (121.3) | 49.4 (120.9) | 46.8 (116.2) | 40.8 (105.4) | 37.8 (100) | 50,1 (122,2) |
| Najvyššia priemerná °C (°F) | 30.2 (86.4) | 31.4 (88.5) | 34.6 (94.3) | 38.5 (101.3) | 41.9 (107.4) | 43.7 (110.7) | 42.8 (109) | 42.7 (108.9) | 42.7 (108.9) | 39.9 (103.8) | 35.0 (95) | 31.8 (89.2) | 37,93 (100,28) |
| Priemerná denná °C (°F) | 23.9 (75) | 24.5 (76.1) | 27.2 (81) | 30.8 (87.4) | 34.3 (93.7) | 35.7 (96.3) | 35.8 (96.4) | 35.6 (96.1) | 35.0 (95) | 32.1 (89.8) | 28.3 (82.9) | 25.5 (77.9) | 30,73 (87,31) |
| Najnižšia priemerná °C (°F) | 18.6 (65.5) | 18.9 (66) | 21.0 (69.8) | 24.3 (75.7) | 27.5 (81.5) | 28.3 (82.9) | 29.0 (84.2) | 29.3 (84.7) | 28.8 (83.8) | 25.8 (78.4) | 22.9 (73.2) | 20.2 (68.4) | 24,55 (76,19) |
| Najnižšia °C (°F) | 11.0 (51.8) | 12.0 (53.6) | 13.0 (55.4) | 15.6 (60.1) | 20.3 (68.5) | 22.0 (71.6) | 23.4 (74.1) | 24.0 (75.2) | 22.0 (71.6) | 18.0 (64.4) | 16.4 (61.5) | 12.4 (54.3) | 11 (51,8) |
| Dažďové mm (palce) | 20.6 (0.811) | 1.4 (0.055) | 6.2 (0.244) | 11.6 (0.457) | 0.6 (0.024) | 0.0 (0) | 1.5 (0.059) | 5.6 (0.22) | 5.3 (0.209) | 14.2 (0.559) | 21.7 (0.854) | 21.4 (0.843) | 110,1 (4,335) |
| % Vlhkosť | 58 | 54 | 48 | 43 | 36 | 33 | 34 | 39 | 45 | 50 | 58 | 59 | 46,4 |
| Priemerný počet zrážkových dní | 4.1 | 0.9 | 2.0 | 1.9 | 0.7 | 0.0 | 0.2 | 1.6 | 2.3 | 1.9 | 3.9 | 3.6 | 23,1 |
| *Zdroj:*  |

## Referencie

## Iné projekty

WikicitátyCommons* Wikicitáty ponúkajú citáty od alebo o **Mekka Commons ponúka multimediálne súbory na tému **Mekka**

## Externé odkazy

* Obrázky Mekky Archivované 2005-12-01 na Wayback Machine
* Informácie o meste Archivované 2005-12-30 na Wayback Machine
* 3D model Kaaby, obrázky a videá
# Pošta

Slovenská poštová schránka staršieho typu
**Pošta** je odvetvie spojov, ktoré zabezpečuje prepravu všetkých druhov správ a rôznych druhov zásielok pomocou technickej základne, ktorú tvoria poštové strediská, schránky a doručovatelia. Pod týmto pojmom sa rozumie aj budova, kde sa poskytujú poštové služby, prípadne súhrn poštových zásielok.

## Iné projekty

Commons* Commons ponúka multimediálne súbory na tému **Pošta**

## Zdroj

* FILIT – zdroj, z ktorého pôvodne čerpal tento článok.
# Predaj

O právnom význame, t. j. odovzdaní predmetu kúpy do vlastníctva výmenou za jeho prevzatie a zaplatenie (kúpe z pohľadu predávajúceho) pozri *kúpna zmluva.*
**Predaj** je zložka obchodnej činnosti, efektívna realizácia odbytu, teda spravidla vyvrcholenie odbytového úsilia. Zahŕňa najmä uzavretie zmluvy, balenie, zaslanie, spracovanie platby, záručné aktivity ap.